Tatjana Lysenko

Tatjana Viktorovna Beloborodova (, o.s. Lysenko (Лысенко), s. 9. lokakuuta 1983 Bataisk, Neuvostoliitto) on venäläinen moukarinheittäjä. Hän on maailmanmestari vuosilta 2011 ja 2013. Lontoon olympialaisissa 2012 Lysenko voitti alun perin moukarinheiton olympiaennätyksellä 78,18 m. Hän kuitenkin menetti voittonsa vuonna 2016, kun hänen Lontoossa antamansa dopingnäyte osoittautui uusintatutkimuksissa positiiviseksi. Lysenko jäi ensimmäisen kerran kiinni dopingin käytöstä vuonna 2007. Tuolloin löydetty aine kuului niin sanottuun S4-luokkaan, tarkoituksena naishormonin aktiivisuuden estäminen. Hän sai kahden vuoden kilpailukiellon ajalle 15.7.2007–14.7.2009. Samalla Lysenkon 9. toukokuuta 2007 jälkeen tehdyt tulokset hylättiin. Daegun MM-kilpailuissa 2011 Lysenko voitti maailmanmestaruuden tuloksella 77,13. Moskovan maailmanmestaruuskilpailuissa 2013 hän voitti maailmanmestaruuden tuloksella 78,80. Tulos oli maailmanmestaruuskilpailujen kilpailuennätys ja tuolloin kaikkien aikojen toiseksi pisin heitto jääden Betty Heidlerin maailmanennätyksestä 62 senttimetriä. Lysenko on heittänyt kolmesti moukarinheiton virallisen maailmanennätyksen. Ensimmäisen kerran hän teki maailmanennätyksen 15. heinäkuuta 2005 Moskovassa heittäessään 77,06, jolla rikkoi Mihaela Melinten (76,07) lähes kuusi vuotta vanhan ME:n lähes metrillä. Kesäkuussa 2006 Gulfija Hanafejeva heitti 77,26, mutta kaksi viikkoa myöhemmin Lysenko heitti 77,41. Hän paransi ennätystä 15. elokuuta Tallinnassa lukemiin 77,80. Tämän ennätyksen rikkoi Anita Włodarczyk 2009 tuloksella 77,96. Lysenko tosin oli heittänyt vuonna 2007 Sotšissa 78,61, mutta dopingkärynsä vuoksi tämä tulos hylättiin myöhemmin. Ennen yleisurheilu-uraansa Lysenko oli lentopalloilija. Hän on naimisissa Nikolai Beloborodovin kanssa ja heillä on poika. ==Saavutuksia== Lähde: Tilastopaja Viitattu 29.6.2011 Alle 23-v. EM- kisat 2003 5. sija 64,48 Bydgoszcz 20. heinäkuuta 2003 Kesäuniversiadit 2003 5. sija 62,04 Daegu 26. elokuuta 2003 Kesäolympialaiset 2004 19. karsinnassa, oman ryhmänsä 10. 66,82 Ateena 23. elokuuta 2004 MM-kisat 2005 hopeaa 72,46 Helsinki 12. elokuuta 2005 IAAF:n yleisurheilufinaali 2005 3. sija 72,34 Szombathely 3. syyskuuta 2005 Euroopan cup 2006 1. sija 76,50 Malaga 29. kesäkuuta 2006 EM-kisat 2006 kultaa 76,67 Göteborg 8. elokuuta 2006 Maailmancup 2006 2. sija 74,44 Ateena 17. syyskuuta 2006 Euroopan talviheittocup 2007 2. sija 72,05 Jalta 18. maaliskuuta 2007 MM-kisat 2009 6. sija 72,22 Berliini 22. elokuuta 2009 Euroopan talviheittocup 2010 3. sija 69,11 Arles 20. maaliskuuta 2010 Euroopan joukkuemestaruuskilpailut 2010 2. sija 70,21 Bergen 20. kesäkuuta 2010 EM-kisat 2010 hopeaa 75,65 Barcelona 30. heinäkuuta 2010 Maanosien cup 2010 1. sija 73,88 Split 5. syyskuuta 2010 Euroopan talviheittocup 2011 1. sija 73,70 Sofia 20. maaliskuuta 2011 Euroopan joukkuemestaruuskilpailut 2011 2. sija 71,44 Tukholma 18. kesäkuuta 2011 MM- kisat 2011 kultaa 77,13 Daegu 4. syyskuuta 2011 Euroopan talviheittocup 2012 2. sija 72,87 Bar 18. maaliskuuta 2012 ~~Kesäolympialaiset 2012~~ ~~kultaa~~ ~~78,18~~ ~~Lontoo~~ ~~10\. elokuuta~~ ~~2012~~ Euroopan talviheittocup 2013 2. sija 71,54 Castellón 17. maaliskuuta 2013 MM-kisat 2013 kultaa 78,80 Moskova 16. elokuuta 2013 ==Tuloskehitys== *2002: 58,33, Tula, 9. kesäkuuta *2003: 67,19, Moskova, 16. toukokuuta *2004: 71,54, Kazan, 9. heinäkuuta *2005: 77,06, Moskova, 15. heinäkuuta *2006: 77,80, Tallinna, 15. elokuuta *2007: 77,30, Adler, 22. huhtikuuta *2009: 76,41 Tšeboksary, 26. heinäkuuta *2010: 76,03 Žukovski, 26. kesäkuuta *2011: 77,13 Daegu, 4. syyskuuta *2012: 78,51 Tšeboksary, 5. heinäkuuta *2013: 78,80 Moskova, 16. elokuuta ==Lähteet== ==Aiheesta muualla== * Luokka:Venäläiset moukarinheittäjät Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1983 syntyneet Luokka:Elävät henkilöt